A4-0268/98

Ψήφισμα σχετικά με τους τόκους που αποφέρουν τα κονδύλια του κοινοτικού προϋπολογισμού

Το Ευρωπαϊκό Κοινοβούλιο,

- έχοντας υπόψη το ψήφισμά του της 10ης Απριλίου 1997 που περιλαμβάνει τα σχόλια τα οποία αποτελούν αναπόσπαστο μέρος της απόφασης περί χορήγησης απαλλαγής στην Επιτροπή όσον αφορά την εφαρμογή του γενικού προϋπολογισμού της Ευρωπαϊκής Ένωσης για το οικονομκό έτος 1995 ((ΕΕ C 132 της 10.04.1997, σελ. 137)),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Ελέγχου του Προϋπολογισμού (A4-0268/98),

Α. έχοντας υπόψη ότι συχνά μεταφέρονται τεράστια χρηματικά ποσά από τον προϋπολογισμό της Ένωσης προς διάφορες οικονομικές περιοχές, δημόσιες διοικήσεις και οικονομικές ή κοινωνικές ομάδες,

Β. έχοντας υπόψη ότι οι μεταφορές αυτές συχνά έχουν ως αποτέλεσμα τα χρήματα να καταλήγουν στα χέρια τρίτων και όχι να χρησιμοποιούνται για τους σκοπούς των χρηματοδοτούμενων μέτρων, λόγω κυρίως δύο παραγόντων:

- της καθυστέρησης που σημειώνουν οι ενδιάμεσοι φορείς στο να διαθέσουν τα χρήματα στους τελικούς δικαιούχους,

- στις παρατυπίες όσον αφορά την εκτέλεση των μέτρων που χρηματοδοτούνται, με αποτέλεσμα την υποχρέωση επιστροφής των αχρεωστήτως καταβληθέντων ποσών,

Γ. έχοντας υπόψη ότι η κατοχή χρημάτων που δύνανται να χρησιμοποιηθούν για σκοπούς διαφορετικούς από εκείνους που αφορούν τα χρηματοδοτούμενα μέτρα συνιστά παράνομο πλουτισμό των εμπλεκομένων τρίτων και θίγει τον προϋπολογισμό της Κοινότητας ο οποίος δεν εισπράττει τους διαφυγόντες τόκους,

Δ. έχοντας υπόψη ότι η αθέμιτη αυτή κατάσταση δημιουργείται εξαιτίας του αποσπασματικού χαρακτήρα της ισχύουσας νομοθεσίας και ότι, ως εκ τούτου, είναι αναγκαίο να θεσπιστούν για τους σημαντικότερους τομείς του προϋπολογισμού, πλήρεις διατάξεις οι οποίες θα ρυθμίζουν:

α) το ιδιοκτησιακό καθεστώς των τόκων που παράγουν τα μεταφερόμενα ποσά από το χρόνο της πληρωμής έως το χρόνο της χρησιμοποίησης ή επιστροφής στον κοινοτικό προϋπολογισμό[semigr ]

β) τον προορισμό των εν λόγω τόκων[semigr ]

Κοινή αγροτική πολιτική

1. επισημαίνει ότι, στις περιπτώσεις κατά τις οποίες απαιτείται ανάκτηση αχρεωστήτως καταβληθέντων ποσών μετά την εκκαθάριση των λογαριασμών, τεράστια ποσά παραμένουν στη διάθεση των δικαιούχων μέχρι τη λήξη της προθεσμίας που αναφέρεται στην εντολή ανάκτησης, με αποτέλεσμα την απώλεια για ποσά που συχνά ανέρχονται σε εκατοντάδες εκατομμυρίων Ecu.

2. ως εκ τούτου, καλεί την Επιτροπή να υποβάλει προτάσεις για την τροποποίηση του Δημοσιονομικού Κανονισμού, τις διατάξεις εφαρμογής και τις τομεακές ρυθμίσεις, προκειμένου να προβλέπεται η επιστροφή των τόκων που εισπράττουν οι δικαιούχοι από την ημερομηνία κατά την οποία εισέπραξαν τα αχρεωστήτως καταβληθέντα σε αυτούς ποσά[semigr ]

Διαρθρωτικές πολιτικές

3. επισημαίνει ότι ακόμη και στην περίπτωση των καθαρών χρηματοοικονομικών διορθώσεων που αφορούν τα διαρθρωτικά ταμεία προκύπτει πρόβλημα ανάκτησης των τόκων που έχουν συσσωρευθεί από την ημέρα της πληρωμής[semigr ]

4. επισημαίνει εξάλλου ότι υπάρχει στον εν λόγω τομέα το πρόσθετο πρόβλημα των καθυστερήσεων με τις οποίες οι αρμόδιες αρχές διαθέτουν τα κονδύλια στους πραγματικούς δικαιούχους, εξασφαλίζοντας τόκους που είναι δυνατόν να χρησιμοποιηθούν για μη διαρθρωτικούς σκοπούς (για την κάλυψη των διοικητικών δαπανών του φορέα κλπ.)[semigr ]

5. ζητεί, κατά συνέπεια, οι νέοι κανονισμοί λειτουργίας των διαρθρωτικών ταμείων και του Ταμείου Συνοχής να ρυθμίζουν:

α. την επιστροφή στον κοινοτικό προϋπολογισμό των τόκων που αποφέρουν τα προαναφερθέντα ποσά των καθαρών χρηματοοικονομικών διορθώσεων, από την ημερομηνία είσπραξης της αρχικής προκαταβολής[semigr ]

β. την υποχρεωτική χρησιμοποίηση των τόκων που προέρχονται από την καθυστερημένη καταβολή των κονδυλίων στους τελικούς αποδέκτες για τους ίδιους σκοπούς των μέτρων παρέμβασης, παράλληλα με την υποχρέωση απόδοσης λογαριασμού στην Επιτροπή[semigr ]

Εσωτερικές πολιτικές

6. διαπιστώνει ότι, σε περίπτωση που καταβάλλονται ποσά αχρεωστήτως, η εντολή ανάκτησης πρέπει να καλύπτει τόσο το κεφάλαιο όσο και τους τόκους που έχουν αθεμίτως πραγματοποιηθεί πριν από την ημερομηνία που αναφέρεται στην εντολή ανάκτησης, και καλεί την Επιτροπή να λάβει κατάλληλα μέτρα προς την κατεύθυνση αυτή[semigr ]

7. τονίζει εκ νέου την πλήρη υποστήριξή του για τη διάταξη που περιλαμβάνεται στην πρόταση τροποποίησης του Δημοσιονομικού Κανονισμού, που η Επιτροπή συνέταξε μετά από παραίνεση του Κοινοβουλίου, σύμφωνα με την οποία οι ενδιάμεσοι φορείς υποχρεούνται να ανοίγουν τοκοφόρους λογαριασμούς και οι τόκοι αυτοί να ανήκουν στην Επιτροπή η οποία θα τους διαθέτει για τους ίδιους σκοπούς του κεφαλαίου[semigr ] ζητεί η ως άνω διάταξη να περιληφθεί, οσάκις κρίνεται σκόπιμο, στις τομεακές ρυθμίσεις των διαφόρων εσωτερικών πολιτικών[semigr ]

Εξωτερικές πολιτικές

8. υπενθυμίζει ότι το άρθρο 111 του Δημοσιονομικού Κανονισμού προβλέπει ότι οι τόκοι που προέρχονται από καταθέσεις λογαριασμών εξωτερικής βοήθειας θα χρησιμοποιούνται αποκλειστικά για τους σκοπούς των σχεδίων[semigr ]

9. επισημαίνει ωστόσο ότι, για την διασφάλιση της ορθής χρησιμοποίησης των παραγομένων τόκων, όλες οι συμβάσεις χρηματοδότησης θα έπρεπε να περιλαμβάνουν συστηματικά τις αρχές των τοκοφόρων λογαριασμών, της υποχρεωτικής υποβολής έκθεσης στην Επιτροπή και της προέγκρισης της Επιτροπής για τη χρησιμοποίηση των εν λόγω τόκων.

Δάνεια

10. καλεί την Επιτροπή να συμπεριλάβει ειδικές ρήτρες ανοίγματος ad hoc τοκοφόρων λογαριασμών, των οποίων οι τόκοι θα αποτελούν ιδιοκτησία της Επιτροπής, σε όλες τις συμφωνίες που συνάπτονται με δημόσια ή ιδιωτικά χρηματοπιστωτικά ιδρύματα, που θα εφαρμόζονται τόσο για τις λειτουργικές όσο και για τις διοικητικές δαπάνες[semigr ]

11. επισημαίνει ότι η ιδιοκτησία και η ορθή χρησιμοποίηση των τόκων από τα κονδύλια του κοινοτικού προϋπολογισμού δεν αποτελούν ζητήματα αμιγώς τεχνικού χαρακτήρα, αλλά αφορούν στο υψηλότερο δυνατό επίπεδο την αρχή της χρηστής διαχείρισης και προστασίας των δημοσιονομικών συμφερόντων της Ένωσης[semigr ]

12. καλεί, κατά συνέπεια, τους υπεύθυνους το προγράμματος SEM 2000 να μελετήσουν τους καλύτερους δυνατούς τρόπους για να δοθεί συνέχεια στις κανονιστικές και διοικητικές πρωτοβουλίες που ζητεί το Κοινοβούλιο[semigr ]

13. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και την Ομάδα των Προσωπικών Εκπροσώπων των Υπουργών Οικονομικών που είναι υπεύθυνοι για την παρακολούθηση της προόδου του προγράμματος SEM 2000.